По завршетку школовања, првим распоредом одређен је 1905. за водника у Другом пешадијском пуку. 28. фебруара 1908. постао је водник у Шестом пешадијском пуку. У Балканским ратовима 1912—1913. године постављен за командира 4. чете 3 батаљона 7. пешадијског пука I позива. На овој дужности је рањен 19. септембра 1913. код Галичника током Арнаутске побуне. Дана 27. децембра 1913. године, постављен је за командира 3. чете 2. батаљона 11. пешадијског пука. По окончању сукоба до мобилизације 1914. године, радио је на изради карата Нових области које су ослобођене у Балканским ратовима. У Првом светском рату 1914—1918. током мобилицазије постављен је за команданта железничке станице Влашко Поље. Од 26. августа 1914. именован је помоћником начелника Штаба Моравска дивизије другог позива. Током 1916. па све до 1918. постављен је за помоћника начелника Штаба Моравске дивизије и ту дужност је обављао до краја рата.